Diari Oficial de la Generalitat Valenciana


Sumari del DOGV 671, del 29-09-1987 (1987/809682)

ACORD de 7 de setembre de 1987, del Consell de la Generalitat Valenciana, pel qual s'aproven el Conveni i el Contracte per a l'adopció d'accions de lluita contra la pobresa.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   671

Data del DOGV
:   29-09-1987

Secció del DOGV
:   ALTRES DISPOSICIONS

Número del document
:   1987/809682


Data del document
:   07-09-1987

Organisme emissor
:   Conselleria de Treball i Seguretat Social

Tipus de document
:   Acord

Acord de 7 de setembre de 1987, del Consell de la Generalitat Valenciana, pel qual s'aproven el Conveni i el Contracte per a l'adopció d'accions de lluita contra la pobresa.  
El Govern Valencià, en sessió celebrada el dia 7 de setembre de 1987, adoptà l'Acord següent:  
La Conselleria de Treball i Seguretat Social executa les comeses que en matèria de Serveis Socials té encomanades la Generalitat Valenciana a través de l'Estatut d?Autonomia i la Constitució. El desplegament d'aquestes competències es materialitza a través de les distintes unitats i serveis que componen la Conselleria de Treball i Seguretat Social, tant centrals com territorials.  
La labor de millorar la qualitat de vida en la societat, i per tant d'intervenir en la lluita contra la pobresa, no es circumscriu a les competències assumides per la Generalitat en matèria de Serveis Socials i desenvolupades per la Conselleria de Treball i Seguretat Social, sinó que també l'Estat Espanyol i la Comunitat Econòmica Europea actuen per tal d'erradicar la pobresa.  
El Consell de les Comunitats Europees acordà en juliol de 1984 l'aprovació del II Programa Europeu de Lluita contra la Pobresa per als anys 1985 a 1988, al qual Espanya s'incorpora a partir de 1987, i la Comissió de les Comunitats Europees aprovava, en juny de 1987, els projectes espanyols que comprenen el període que va de l'1 de juliol de 1987 al 30 de novembre de 1989.  
Una vegada que han estat adscrits al Ministeri de Treball i Seguretat Social els crèdits per a aquest programa tenint-hi la Generalitat competències, es considera especialment positiva la cooperació entre el Govern de la Nació i el de la Generalitat Valenciana per posar en pràctica les accions de lluita contra la pobresa.  
En atenció d'aquests motius, i fent ús de les facultats que confereix la Llei 5/1983, de 30 de desembre, de Govern Valencià, al Consell com a òrgan que té reservada la competència per a subscriure Convenis de cooperació amb l'Estat, a proposta del Conseller de Treball i Seguretat Social, s'acorda:  
Primer  
Aprovar el Conveni de Cooperació amb l'Estat en execució del II Programa Europeu de Lluita contra la Pobresa així com el Contracte amb la Comissió de les Comunitats Europees per a la realització del projecte de mesures i investigació «Equips socials de base a zones d?atenció preferent- Immigrants (Elx- Alicante».  
Segon  
Autoritzar el Director General de Serveis Socials de la Conselleria de Treball i Seguretat Social per tal que, en nom de la Generalitat Valenciana, formalitze els esmentats Conveni i Contracte, els texts dels quals s'incorporen com a annex.  
Conveni pel qual es financien accions incloses en el Il Programa Europeu de Lluita contra la Pobresa i altres accions fora d'aquest programa  
A Madrid,   
REUNITS   
D'una part, la Il-lma. Sra. Mª Patrocinio Las Heras Pinilla, Directora General d?Acció Social del Ministeri de Treball i Seguretat Social i, d'altra, l'Il·lm. Sr. Antoni Torres i Salvador, Director General de Serveis Socials de la Conselleria de Treball i Seguretat Social de la Generalitat Valenciana.  
Actuant la primera com a delegada i en nom de l'Excm. Sr. Ministre de Treball i Seguretat Social i el segon en nom de la Generalitat Valenciana i per autorització del Govern Valencià en virtut d'Acord de 7 de setembre de 1987, reconeixent-se recíprocament capacitat per a contractar i obligar-se en els termes d'aquest Conveni,  
MANIFESTEN  
- Que la finalitat principal d'aquest Conveni és aconseguir la col·laboració entre l'Administració de l'Estat i de la Generalitat Valenciana, a fi de contribuir a la superació de les situacions de pobresa persistents en tot el territori nacional i dins el mutu respecte dels àmbits competencials, funcionals i organitzatius que hi estableix l'ordenament vigent.  
- Que el Consell de les Comunitats Europees acordà en juliol de 1984 l'aprovació del II Programa Europeu de Lluita contra la Pobresa per als anys 1985/1988, al qual Espanya s'incorpora a partir de 1987 com a conseqüència de l'adhesió a la CEE.  
- Que amb càrrec als crèdits assignats per tal de realitzar aquest Programa, la CEE finançarà fins a un 50% del cost de determinats projectes d'acció específica de la lluita contra la pobresa, que s?apliquen al nostre país durant la vigència de l'esmentat Programa Europeu.  
- Que la Comissió de les Comunitats Europees acordà en juny de 1987 l'aprovació dels projectes espanyols durant el període que va de l'1 de juliol de 1987 al 30 de novembre de 1989.  
- Que la Llei 23/1986, de 23 de desembre, de Pressupostos Generals de l'Estat per a 1987, inclou crèdits adscrits al Ministeri de Treball i Seguretat Social - Direcció General d?Acció Social- que apareixen consignats amb la classificació orgànico- econòmica 1907-313 B-457 «A Comunitats Autònomes per a projectes propis o concertats amb Corporacions Locals i Institucions sense Finalitats Lucratives en desenvolupament de programes pilot per a situacions de necessitat».  
- Que per a la posada en pràctica d?accions de lluita contra la pobresa emmarcades o no en el II Programa de la CEE es considera especialment positiva la col·laboració entre el Govern de la Nació i la Generalitat Valenciana.  
En atenció d'aquests motius, subscriuen aquest Conveni d'acord amb les següents  
CLAUSULES  
Primera. Objecte del Conveni.  
Constitueix l'objecte fonamental d?aquest Conveni l'articulació eficaç durant 1987 i 1988 de la cooperació entre l'Estat i la Generalitat Valenciana en les accions concretes de lluita contra la pobresa que, en síntesi i amb el seu cost total s'especifiquen:  
- Accions incloses en el II Programa Europeu de lluita contra la Pobresa.  
Programa Equips Socials de Base en Zones d?Atenció Preferent «Els Palmerars», promogut per la Direcció General de Serveis Socials, per un cost total de 79.232.414 Pta. en 1987 i 84.893.480 Pta. en 1988.  
- Accions no incloses en el II Programa Europeu de lluita contra la Pobresa.  
Programa Equips Socials de Base en Zones d?Acció Preferent Barri «613» de Burjassot (Valencia), promogut per la Direcció General de Serveis Socials, per un cost total de 01.413.062 Pta. en 1987 i 34.934.796 Pta. en 1988.  
Equips Socials de Base en Zones d?Acció Preferent, Barri Polígon Accés Ademúz de Paterna (Valencia), promogut per la Direcció General de Serveis Socials, per un cost total de 79.775.643 Pta. en 1987 i 44.945.746 Pta. en 1988.  
Segona. Aportacions de l'Estat.  
L?aportació total del Ministeri de Treball i Seguretat Social a través de la Direcció General d?Acció Social per al desenvolupament de les accions proposades en la clàusula anterior serà de 68.597.218 Pta. en 1987 i 38.505.419 Pta. en 1988 destinades a finançar:  
- Accions incloses en el II Programa Europeu de Lluita contra la Pobresa 4.897.464 Pta. en 1987 i 5.387.202 Pta. en 1988.  
- Accions no incloses en el II Programa Europeu de Lluita contra la Pobresa 98.205.189 Pta. en 1987 i 56.458.168 Pta. en 1988.  
La distribució d'aquesta aportació és la que figura en el document que com a annex, signat per ambdues parts, s'hi adjunta.  
Tercera. Condicionament del finançament de l'Estat.  
El finançament del Ministeri de Treball i Seguretat Social, a través de la Direcció General d'Acció Social, establert per a 1988, queda condicionat a l'assignació dels crèdits corresponents en la Llei de Pressupostos Generals de l'Estat per a 1988.  
Quarta. Fases del finançament de l'Estat.  
La transferència de l'aportació indicada en la clàusula segona es farà en dues fases:  
1ª Fase: 01.972.356 Pta., corresponents al 100% del que es preveu per a 1987, en signar-se el Conveni.  
2ª Fase: 39.275.410 Pta., corresponents al 100% del que es preveu per a 1988, condicionat al que estableix la clàusula tercera i una vegada presentada la Memòria corresponent al segon semestre de 1987, comprensiva de totes les actuacions desenvolupades fins a aqueixa data.  
La transferència de la segona fase, en les accions incloses en el II Programa Europeu de Lluita contra la Pobresa, queda així mateix condicionada a que la CEE, i per motius de desplegament inadequat de les susdites accions, no haja retirat la col·laboració en el projecte per a l'any 1988.  
Cinquena. Finançament per la Generalitat Valenciana i/o altres.  
La Generalitat Valenciana es compromet a què l'import de les accions descrites en la clàusula primera es financien segons que preveu el document que, com a annex signat per ambdues parts, hom fa referència en la clàusula segona, tret del cas d'interrupció del desenvolupament de les accions com a conseqüència del supòsit previst en el darrer paràgraf de la clàusula anterior.  
Sisena. Obligacions d'informació a càrrec de la Generalitat Valenciana.  
La Generalitat Valenciana trametrà a la Direcció General d'Acció Social del Ministeri de Treball i Seguretat Social una Memòria semestral que permeta el seguiment i l'avaluació del desplegament dels programes que es financien sobre la base d'aquest Conveni. Pel que fa a les accions incloses en el II Programa Europeu de Lluita contra la Pobresa, aquesta obligació s?estendrá fins al 30 de novembre de 1989.  
Setena. Obligacions d?informació a càrrec de l'Estat.  
La Direcció General d?Acció Social del Ministeri de Treball i Seguretat Social trametrà a la Generalitat Valenciana informació anual sobre totes les accions de lluita contra la pobresa que es desenvolupen durant 1987/88 en les distintes Comunitats Autònomes, i que compten amb la col·laboració de l'esmentada Direcció General d?Acció Social a través de Conveni s- Programa.  
Vuitena. Publicitat.  
En la publicitat que la Generalitat Valenciana faça, a través de qualsevol mitjà de comunicació social, sobre les actuacions derivades de l'aplicació d?aquest Conveni, es farà constar expressament que aquestes es realitzen en virtut de la col·laboració establerta entre el Ministeri de Treball i Seguretat Social i la Generalitat Valenciana.  
ANNEX I  
Accions objecte de finançament per conveni-programa amb la Generalitat Valenciana  
 Pressupost  
Accions i forma de finançament 1987 1988  
   
Accions incloses en el Segon Programa de Lluita Contra la Pobresa.  
Equips socials de base en Zones d'Atenció Preferent. «Els Palmerars»:  
 - Programa Pobresa CEE 4.938.446 5.387.203  
 - Comunitat Autònoma 9.521.250 80.776.705  
 - Direcció General d'Acció Social 4.443.083 5.387.202  
 TOTAL 88.899.068 63.139.958  
Accions no incloses en el Segon Programa  
Equips socials de base en Zones d'Acció Preferent Barri «613» de  
Burjassot (València):  
- Comunitat Autònoma 8.542.738 9.376.164  
- Direcció General d'Acció Social 8.506.203 9.376.163  
 TOTAL 39.610.560 06.823.996  
Equips socials de base en Zones d'Acció Preferent Barri Polígon  
Accés Ademuz de Paterna (València):  
- Comunitat Autònoma 9.606.222 86.472.358  
- Direcció General d'Acció Social 9.836.929 85.304.742  
 TOTAL 15.382.154 43.796.420  
Contracte per a la realització del projecte   
d'equips socials de base a zones d?atenció   
preferent- immigrants (Elx, Alicante)  
Segon Programa Especial de la Comunitat per a la Lluita contra la Pobresa  
La Comissió de les Comunitats Europees, d'ara endavant «la Comissió», que, a efectes de la signatura d'aquest contracte, està representada pel Director General d'Ocupació, Afers Socials i Educació, En Jean Degimbe, per una part, i la Direcció General de Serveis Socials (Generalitat Valenciana), situada en Passeig de l'Alameda núm. 16, 46236- Valencia, representada por N'Antoni Torres i Salvador (Director General de Serveis Socials), denominat d'ara endavant «el Promotor», per altra part, han acordat el següent:  
Article primer. Objecte del contracte.  
Vistes les disposicions de la Decisió 85/8/CEE del Consell, de 19 de desembre de 1984, de la Decisió 86/657/CEE del Consell, de 22 de desembre de 1986 i la Comunicació de la Comissió al Consell sobre àrees específiques o ternes especials per a un segon programa especial de la Comunitat a fi de lluitar contra la pobresa, establert en l'Annex I, el Promotor es compromet a realitzar el projecte de mesures i investigacions denominat: Equips Socials de Base en Zones d?Atenció Preferent (Elx, Alicante).  
En l'Annex II, que forma part integrant d'aquest contracte, figura el pla de treball detallat del projecte abans esmentat.  
Article segon. Duració.  
El programa de mesures i investigació per a l?operació específica abans esmentada cobrirà un període màxim de vint-i-nou mesos. Aquest contracte cobrirà els desset primers mesos del programa. Entrarà en vigor l'1 de juliol de 1987 i conclourà el 30 de novembre de 1988.  
Article tercer. Procediments de finançament i de pagament.  
El cost total del projecte de mesures i investigacions per als desset primers mesos s'ha estimat en 26.416.356 pessetes (IVA inclòs). El pressupost estimat del projecte de mesures i investigació figura en l'Annex III d'aquest contracte.  
La Comissió contribuirà amb una quantitat no superior a 6.028.943 pessetes (IVA inclòs) al finançament del projecte de mesures i investigació, quedant totes les altres despeses a càrrec de les autoritats nacionals i/o locals competents i dels recursos privats, segons que figura en l'Annex III. Aquesta quantitat serà proporcional al cost total estimat del projecte i es reduirà proporcionalment si els costos reals totals són inferiors als costos estimats totals.  
Aquesta contribució es pagarà de la forma següent:  
- Un primer termini d'un 30% en el període de dos mesos següents a la signatura del contracte;  
- Un segon termini d'un 25% als sis mesos del pagament del primer termini, amb recepció prèvia per la Comissió d'un certificat expedit per l'Avaluador (vegeu Annex II) on es faça constar que el projecte de mesures i investigació està en marxa efectivament, i d'un informe provisional sobre els resultats del projecte de mesures i investigació en el període comprés entre l'1 de juliol de 1987 i el 30 de novembre de 1988 al qual fa referència l'Annex III;  
- Un tercer termini del 20%, amb recepció prèvia per la Comissió d'un informe expedit per l'Avaluador (vegeu Annex II) en abril de 1988, on es faça constar que el projecte de mesures i investigació segueix funcionant de manera satisfactòria.  
- La resta, amb l?acceptació prèvia per part dels serveis de la Comissió d'un estat d'ingressos i despeses reals per al període comprés entre 1'l de juliol de 1987 i el 30 de novembre de 1988 i de l'informe anual corresponent al període comprés entre 1'l de desembre de 1987 i el 30 de novembre de 1988 sobre els resultats del projecte de mesures i investigacions al qual fa referència l'Annex III.  
Tots els estats de comptes es presentaran utilitzant el formulari tipus preparat per la Comissió.  
Els pagaments s'efectuaran en el compte num. 35000001-8, Banco de España a Valencia, Conselleria d'Economia i Hisenda.  
Article quart. Condicions generals.  
Aquest contracte s'ajustarà als termes i a les condicions generals aplicables als projectes pilot de la Direcció d?Ocupació, Afers Socials i Educació que constitueixen l'Annex IV d'aquest contracte i que el Promotor reconeix i accepta.  
Article cinqué. Informes i documents.  
Els informes provisional i anual als quals fa referència l'article 3 hauran d'incloure:  
a) una valoració global dels resultats del projecte en relació amb els objectius inicials definits en l'Annex II;  
b) dades completes sobre l?evolució, els progressos i els resultats del projecte, incloent informacions sobre la interacció amb altres projectes i una relació de documents i publicacions;  
c) un resum, no superior a cinc pàgines, dels principals resultats assolits.  
Es trametran a la Comissió sis còpies dels documents esmentats en llengua espanyola; els resums s'enviaran també en anglés o francés.  
Article sisé. Legislació aplicable  
Aquest contracte es regirà d'acord amb la legislació belga. Els Tribunals de Brussel·les seran competents en els litigis derivats de la interpretació dels termes d'aquest contracte.  
Article seté. Disposicions administratives.  
1. La correspondència relativa a l?aplicació d'aquest contracte haurà d'enviar-se al domicili següent:  
Comissió de les Comunitats Europees   
Direcció General d?Ocupació, Afers Socials i Educació  
Divisió V/B/1   
200, Rue de la Loi  
B-1049 Brussel·les  
i hom farà referència a aquest contracte pel número i la data.  
2. Les persones autoritzades de supervisar l?execució d'aquest contracte són:  
- Per part de la Comissió: Sr. Richard Draperie, Cap de Divisió i Sra. Dora Van Loo, Cap Adjunta de Divisió.  
- Per part del Promotor o els Promotors: Sr. Antoni Torres i Salvador.  
Article vuité. Annexos.  
S'adjunten al contracte els annexos següents:  
Annex I: a) Decisió 85/8/CEE del Consell, de 19 de desembre de 1984.  
b) Decisió 86/657/CEE del Consell, de 22 de desembre de 1986.  
c) Comunicació de la Comissió al Consell sobre àrees específiques o temes especials per a un segon programa especial de la Comunitat per a lluitar contra la pobresa, doc. COM (84) 681 final.  
Annex II: Pla de treball.  
Annex III: Pressupost estimat.  
Annex IV: Termes i condicions generals aplicables als projectes pilot de la Direcció General d'Ocupació, Afers Socials i Educació, doc. V/811/83.  
Fet a Brussel·les en doble exemplar en llengua espanyola.  
ANNEX II  
Mesures específiques comunitàries   
de lluita contra la pobresa  
Pla de treball per al projecte de mesures i investigació  
L'element principal de les «Mesures Específiques Comunitàries de Lluita contra la pobresa» (Decisió 85/8/CEE del Consell- Annex I) està constituït per projectes internacionals que recullen els punts prioritaris reconeguts per la Comissió en la Comunicació al Consell (COM(84)68 1 -Annex I) i que formen part d'un procés intensiu de col·laboració, intercanvi d'informació i transferència de plantejaments innovadors.  
La Comissió ha confiat totes aquestes tasques a ISG de Colònia, que farà Oficina de liquidació i disposarà el que calga en matèria de:  
a) Coordinació de projectes que es referesquen a un mateix tema a fi de garantir-hi un intercanvi continu d?experiència i mètodes. Cada grup de projectes temàtics, supervisat per un coordinador específic.  
b) Avaluació i control de projectes situats en un territori concret, amb un encarregat de realitzar l'avaluació en cada territori.  
c) Difusió de l'experiència, de manera que els beneficis de l'esforç realitzat per la Comunitat no queden limitats als relativament escassos contactes directes entre projectes aïllats. «Intercanvi» és el primer pas en aquest temps.  
L'Oficina de liquidació tindrà també al seu càrrec les visites dels caps dels diferents projectes, l?organització de reunions de caps de projectes i les visites de les instàncies decisòries.  
L'objectiu de totes aquestes activitats és assegurar-se que el material estiga sempre actualitzat i siga important i que pot ser desenvolupat i difós per tal de donar-li un ús més ampli.  
Títol del Projecte:  
Equips Socials de base en zones d?acció preferent- immigrants.  
Objectius  
- Solució dels conflictes ètnics;  
- Prevenció de la delinqüència;  
- Atenció als problemes del consum i tràfic de drogues;  
- Alfabetització d'adults, escolarització infantil i formació dels aturats;  
tot això en un barri marginal de recent creació, mancat de serveis i en procés de deteriorament urbanístic.  
Vies:  
- Intervenció preferencial en un cas concret;  
- Desenvolupament comunitari;  
Mitjans:  
- Associació de veïns ja existent;  
- Associació de pares d'alumnes.  
ANNEX III  
Pressupost estimat  
Financiació del Projecte  
De VI de juliol de 1987 al 30 de novembre de 1988  
Programa CEE contra la pobresa 85.583.002 Pta.  
Altres programes CEE  
Autoritats:  
 - Autoritats locals  
 - Autoritats regionals 66.295.665 Pta.  
 - Autoritats centrals 6.028.942 Pta.  
Ingressos auto-generats  
Altres recursos  
   
Cost total estimat del projecte 61.407.033 Pta.  
ANNEX IV  
Termes i condicions generals aplicables als projectes pilots de la Direcció General d'Ocupació, Afers Socials i Educació  
Article 1. Nomenament del personal.  
1. 1. El Promotor nomenarà el personal i decidirà els serveis, equips i materials que són necessaris per a l'adequada execució del contracte.  
1.2. Si el Promotor substitueix el personal nomenat per ell nominalment, n?informarà la Comissió per escrit i, si li és demanat, facilitarà totes les dades significatives sobre les qualificacions del nou personal.  
1.3. La Comissió podrà facilitar al Promotor amb el seu consentiment, els funcionaris i el personal de la Comunitat i les altres persones que participen en el treball d'investigació que siga objecte d'aquest contracte. El procediment que regularà aquest servei i els seus efectes en l'execució del contracte es definirà mitjançant acord entre les parts contractants.  
Article 2. Situació del treball  
2. 1. La Comissió tindrà dret a controlar en qualsevol moment la situació del projecte objecte d'aquest contracte i a fer les observacions o suggeriments que considere avinents.  
2.2. El Promotor elaborarà i posarà a disposició de la Comissió i de les persones autoritzades per la Comissió tots els documents que calguen per a determinar la situació del treball objecte d'aquest contracte.  
Article 3. Inspecció  
El Promotor disposarà tot el que calga per a realitzar qualsevol inspecció (arxius, comptes ... ) per part de la Comissió o del Tribunal de Comptes de les Comunitats Europees, d'acord amb el Reglament financer de 21 de desembre de 1977 (D.O. núm. L356, de 31 de desembre de 1977). Aquestes inspeccions es faran sobre el terreny i consistiran a revisar els comptes i els documents de suport relatius al projecte. Per tant, els documents hauran de conservar-se durant cinc anys després del darrer pagament per al projecte i d'haver conclòs aquest projecte de mesures i investigació.  
Article 4. Permissos i Autoritzacions.  
4. 1. Seran de competència exclusiva del Promotor els passos que calguen per a obtenir tots els permissos i les autoritzacions que es requeresquen per tal d'executar el contracte d'acord amb les lleis i normatives vigents al lloc on es vaja a realitzar el projecte.  
4.2. Si, voluntàriament o involuntària, el Promotor no pot aconseguir un permís o una autorització als quals fa referència el paràgraf anterior, informarà la Comissió sobre aquest punt i sense demora, la qual Comissió, que consultarà prèviament amb el Promotor, atenent les repercusions d'aquesta situació en el Projecte, decidirà si cal interrompre la totalitat o una part del Projecte.  
Article 5. Confidencialitat.  
Les parts contractants es comprometen a mantenir reserva sobre tots els fets, les informacions, els coneixements i els altres afers la difusió dels quals puga perjudicar l'altra part, i que els hagen estat comunicats o lliurats durant l?execució d'aquest contracte.  
Article 6. Responsabilitat.  
6. 1. Les parts contractants s'alliberaran recíprocament de qualsevol tipus de responsabilitat civil per pèrdua, dany o perjudici patits per elles o per llur personal com a conseqüència de l?execució del contracte, si la pèrdua, el dany o el perjudici no han estat provocats per error o omissió greus o deliberats de l'altra part contractant o de llur personal.  
6.2. El Promotor respondrà davant la Comissió i el seu personal front a qualsevol acció de compensació per pèrdua, dany o perjudici a altri, el personal del Promotor inclusivament, provocat per l'execució d'aquest contracte, sempre que la pèrdua, el dany o el perjudici no hagen estat causats per error o omissió greus o deliberats de la Comissió o del seu personal.  
Article 7. Subcontractació.  
7. 1. El Promotor no podrà cedir la totalitat o una part dels drets i les obligacions derivats del contracte sense informar-hi la Comissió prèviament. El contractista no podrà desvincular-se de les seues obligacions contractuals respecte de la Comissió.  
7.2. Llevat que la Comissió dispose altrament, el Promotor inclourà en els seus subcontractes totes les disposicions que calguen perquè la Comissió puga gaudir i exercir, respecte dels subcontractistes, els mateixos drets i garanties que gaudeix i exerceix respecte del Promotor.  
Article 8. Despeses elegibles.  
La compra d'equips que conserven llur valor en el mercat al final del projecte podrà rebre assistència de la Comunitat solament fins que s'extingesca llur depreciació.  
Article 9. Resultats del Projecte de mesures- investigació; drets d'autor.  
La Comissió tindrà un dret d'ús no exclusiu i exempt del pagament de cap cànon pel qual podrà reproduir i publicar informes, tesis i altres documents elaborats en aplicació del programa a fi d'utilitzar-los a escala comunitària per tal de realitzar-ne els objectius. El Promotor haurà de fer referència a l?assistència de la Comunitat en tots els documents difosos i publicats en relació amb el programa.  
Article 10. Impostos.  
10. 1. D'acord amb els articles 3 i 4 del Protocol sobre els privilegis i les immunitats de les Comunitats Europees, la Comunitat quedarà, pel que fa als seues interessos financers en aquest contracte, exempta de tots els drets, les exaccions i els impostos, l'impost sobre el valor afegit inclusivament.  
10.2. Si, d'acord amb la normativa fiscal a la qual esta subjecte, el Promotor està obligat a pagar l'IVA sobre la retribució procedent del contracte, l'import de l'impost s'inclourà en l'import total al qual fa referència l'article 3 d'aquest contracte.  
El Promotor posarà a disposició de la Comissió, quan aquesta ho sol·licitarà, tots els documents de suport que calguen per demanar a les autoritats fiscals el reembossament dels drets i els impostos pagats durant l?execució d'aquest contracte, d'acord amb els articles 3 i 4 del Protocol sobre els privilegis i les immunitats de les Comunitats Europees.  
Article 11. No execució o retard en l?execució.  
11. 1. Cas que el Promotor no acomplesca o acomplesca de manera inadequada alguna de les obligacions del contracte, la Comissió enviarà al Promotor, per correu certificat, una notificació en la qual se li exigesca el compliment del contracte. Si aquest compliment no s'ha realitzat en el termini d'un mes a partir de la data d'enviament de la notificació, la Comissió podrà donar per conc os e contracte sense més formalitats i amb independència de les conseqüències previstes per la legislació aplicable a aquest contracte.  
11.2. El Promotor hi informarà la Comissió i li proporcionarà tots els detalls que siguen necessaris relacionats amb qualsevol esdeveniment que puga perjudicar l?execució del contracte. Les parts decidiran conjuntament les mesures que calga adoptar-hi.  
Article 12. Modificacions o addicions al contracte.  
Les disposicions del contracte i dels annexos només podran ser modificats o ampliats mitjançant acord addicional signat per un representant autoritzat de cadascuna de les parts contractants.»  
Valencia, 7 de setembre de 1987.  
El Conseller Secretari del Govern Valencià,   
JOAQUIM AZAGRA I ROS